L'Ajuntament de Sagunt sol·licita a UNICEF Comité Espanyol renovar la candidatura de Sagunt com a Ciutat Amiga de la Infància
31 de gener 2020

![Imagen 1](/media/2yzkcn4b/27maq_guillermosampedro.jpg)

El Ple de l'Ajuntament de Sagunt, en la sessió plenària que es va celebrar durant la vesprada d'ahir, va aprovar iniciar els tràmits per a la renovació del Reconeixement Ciutat Amiga de la Infància, un segell amb el qual Sagunt ja compte des de l'any 2016 però que cal renovar enguany. Per això, tal com s'ha aprovat, se sol·licitarà a UNICEF Comité Espanyol que inicie este tràmit. En segon lloc, també s'insta a UNICEF que continuen secundant i col·laborant per al desenvolupament, la millora contínua i la innovació de les polítiques d'infància i adolescència en la localitat. Esta proposició, proposta per la regidoria de Joventut, va ser aprovada amb els vots a favor de PSOE, Compromís, Esquerra Unida, Iniciativa Porteña, Partido Popular i Ciudadanos i l'abstenció de Vox.

![](/media/di2lpwwo/28c_ple-infancia.jpg)  

  

Ciutats Amigues de la Infància és una xarxa que afavorix a la població en general però, particularment, a la infància, ja que té com a objectiu promoure l'aplicació de la Convenció sobre els Drets del Xiquet (ONU, 1989). Té com a visió que tots els xiquets/as i adolescents puguen gaudir de la seua infància i adolescència i desenvolupen tot el seu potencial mitjançant l'aplicació igualitària dels seus drets a les seues ciutats.

  

Des de la regidoria d'Infància i Joventut de l'Ajuntament de Sagunt, que té com un dels seus objectius principals l'impuls de la participació de la infància i l'adolescència, consideren que la candidatura anterior de Ciutat Amiga de la Infància ha sigut una enriquidora experiència que ha permés dinamitzar al col·lectiu de menors i adolescents de la ciutat, aprofitant este impuls per a portar a la pràctica el pla d'infància de Sagunt. És per això que, a través de la posada en marxa de noves iniciatives, l'Ajuntament de Sagunt aposta per renovar este important segell.​​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-sol-licita-a-unicef-comité-espanyol-renovar-la-candidatura-de-sagunt-com-a-ciutat-amiga-de-la-infància/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-sol-licita-a-unicef-comité-espanyol-renovar-la-candidatura-de-sagunt-com-a-ciutat-amiga-de-la-infància/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-sol-licita-a-unicef-comité-espanyol-renovar-la-candidatura-de-sagunt-com-a-ciutat-amiga-de-la-infància/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-sol-licita-a-unicef-comité-espanyol-renovar-la-candidatura-de-sagunt-com-a-ciutat-amiga-de-la-infància/)